PREDMET: Poziv na Okrugli stol
Dobro opremljena školska knjižnica – prostor izvrsnosti
OŠ Dubovac, Karlovac, 14. veljače 2018. u 12.00 sati

Poštovani,

pozivamo Vas na 3. okrugli stol s temom Dobro opremljena školska knjižnica – prostor izvrsnosti. Skup će biti održan 14. veljače 2018. godine u OŠ Dubovac u Karlovcu, a početak je u 12 sati.
Skup organiziramo na Međunarodni dan darivanja knjiga jer želimo dodatno probuditi ljubav prema čitanju i darivanju, podjednako kod djece i odraslih.
Organizatori su Stručno vijeće školskih knjižničara Karlovačke županije (AZOO), Županijska matična služba Gradske knjižnice „Ivan Goran Kovačić“ i karlovačka podružnica Hrvatske udruge školskih knjižničara (HUŠK), a cilj nam je osvijestiti osnivače škola i ravnatelje na potrebu i važnost opremanja školskih knjižnica modernom opremom i namještajem usklađenim sa Standardom za školske knjižnice. Naime, odgojno-obrazovna uloga školske knjižnice, kao neizostavnog sudionika u nastavnom procesu, odražava se i u izgledu njenog prostora, namještaju i opremi, odnosno, spremnosti zadovoljavanja potreba korisnika za sljedećih dvadeset godina. 
Sukladno tome, uvodna izlaganja održat će savjetnica za školske knjižnice pri Nacionalnoj i sveučilišnoj knjižnici u Zagrebu, predstavnici Školskog servisa te voditeljica Matične službe - Gradska knjižnica "Ivan Goran Kovačić“.
Nadalje, u raspravi će, osim knjižničara, sudjelovati i ravnatelji, osnivači škola te viša stručna savjetnica za školske knjižnice pri Ministarstvu znanosti i obrazovanja. 

Na kraju ističemo da smo jedini u Hrvatskoj koji na ovakav način javno zagovaraju školske knjižnice treću godinu zaredom, a naši napori, kao i pozitivni rezultati prethodnih skupova, prepoznati su i zabilježeni podjednako u lokalnoj i stručnoj zajednici. 

U nastavku je dnevni red.

U Karlovcu 12. veljače 2018.

Gordana Šutej
predsjednica Podružnice Hrvatske udruge školskih knjižničara Karlovačke županije
047/841-114
gordana.sutej@gmail.com

Ana Sudarević
voditeljica Županijskog stručnog vijeća školskih knjižničara
047/454-315
knjiznica.dubovac@gmail.com

Kristina Čunović
voditeljica Županijske matične službe, Gradska knjižnica "Ivan Goran Kovačić"
047/412-377 (k.113)
kristina@gkka.hr

DNEVNI RED

11,30 – 12,00  Okupljanje sudionika
12,00 – 12,10 Mira Zovko, prof., viša stručna savjetnica za školske knjižnice, Ministarstvo znanosti i obrazovanja RH: Vizija hrvatskih školskih knjižnica – zakonski okvir
12,10 – 12,30 Frida Bišćan, knjižničarska savjetnica – Savjetnica za školske knjižnice pri Nacionalnoj i sveučilišnoj knjižnici u Zagrebu: Suvremena školska knjižnica – temelj za društvo znanja
12,30 – 12,40 Kristina Čunović, viši knjižničar – voditeljica Matične službe pri Gradskoj knjižnici „Ivan Goran Kovačić“ Karlovac: Školske knjižnice Karlovačke županije – prostor i oprema usmjereni na unaprjeđenje učenja
12,40 – 13,00 Karmen Kunstić, Školski servis: Školska knjižnica – od ideje do realizacije

Uvod u raspravu:
Alenka Bujan, prof. i dipl. knjiž.: Dobro opremljena knjižnica: primjer iz OŠ Draganići